gl lt lt gl en ur gl gl gl gl gl gl gl gl gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl pt pt gl gl gl gl gl gl gl gl gl gl gl gl gl it gl en es es gl es es es en gl es es gl es pt es pt gl es gl es gl es en es es gl es es gl es es pt pt es en es gl fr es gl es es es es pt gl gl gl gl gl
Programa Oficial de Doutoramento en Análise Económica e Estratexia Empresarial
COMPETENCIAS BÁSICAS E XERAIS CB11. Comprensión sistemática dun campo de estudo e dominio das habilidades e métodos de investigación relacionados. CB12. Capacidade de concibir, deseñar ou crear, pór en práctica e adoptar un proceso substancial de investigación ou creación. CB13. Capacidade para contribuír á ampliación das fronteiras do coñecemento a través dunha investigación orixinal. CB14. Capacidade de realizar unha análise crítica e de avaliación e síntese de ideas novas e complexas. CB15. Capacidade de comunicación coa comunidade académica e científica, e a sociedade en xeral, acerca dos seus campos de coñecemento nos modos e idiomas de uso habitual na comunidade científica internacional. CB16. Capacidade de fomentar, en contextos académicos e profesionais, o avance científico, tecnolóxico, social, artístico ou cultural dentro dunha sociedade baseada no coñecemento. CAPACIDADES E DESTREZAS PERSOAIS CA01. Desenvolverse en contextos en que hai pouca información específica. CA02. Atopar as preguntas clave que cómpre responder para resolver un problema complexo. CA03. Deseñar, crear, desenvolver e emprender proxectos novos e innovadores no seu ámbito de coñecemento. CA04. Traballar tanto en equipo como de xeito autónomo nun contexto internacional ou multidisciplinar. CA05. Integrar coñecementos, enfrontarse á complexidade e formular xuízos con información limitada. CA06. Levar a cabo a crítica e defensa intelectual de solucións. OUTRAS COMPETENCIAS CE1. Coñecemento dos métodos e técnicas econométricos para analizar e obter información contrastable dos datos económicos empíricos. CE2. Coñecemento profundo dos modelos teóricos e a súa aplicación a situacións económicas concretas. CG1. Capacidade para presentar e defender con rigor, claridade e precisión novas ideas tanto na contorna habitual de traballo como en reunións científicas nacionais ou internacionais. CT1. Capacidade para interaccionar e defender con rigor, claridade e precisión novas ideas ante especialistas doutras áreas de coñecemento.
Estas son as liñas de investigación principáis deste programa de doutoramento:
Comercialización e investigación de mercados
Comportamento estratéxico e teoría de xogos
Desigualdade e economía de xénero
Economía da saúde e da familia
Economía espacial, urbana, rexional e internacional
Economía industrial e da información
Economía Medioambiental e dos recursos naturais
Organización e estratexia da empresa
Complementos de formación específicos
No caso de que o doutorando careza da formación previa completa esixida no programa, a súa admisión no programa poderá quedar condicionada á superación de complementos de formación específicos, que poderán ser materias ou módulos de máster e grao. Os complementos asignados a un mesmo doutorando non poderán superar os 15 créditos ECTS e poderán realizarse de forma previa ou simultánea á matrícula en tutela académica no programa.
No caso de realización simultánea o alumnado deberá matricularse destes complementos no momento de formalizar a matrícula de tutela académica no programa, que deberán superarse no prazo máximo de tres cuadrimestres consecutivos. De non facelo así, o alumnado causará baixa no programa.
Tamén podes consultar o Regulamento de Estudos de Doutoramento da UDC, Artigo 16: Admisión.
Actividades formativas da EIDUDC
Actividades formativas da EIDUDC
Actividades formativas do programa
1. Asistencia aos seminarios programados. Espérase que o alumnado asista de xeito sistemático aos seminarios, presencialmente ou por videoconferencia, lea a documentación e faga preguntas e comentarios. Procedemento de control: control presencial. A Comisión Académica do Programa de Doutoramento (CAPD) emitirá un informe sobre a asistencia de cada alumno/a. 2. Cursos específicos na fronteira da investigación A CAPD programará cursos específicos, impartidos por investigadores/as de prestixio, para levar o estudantado á fronteira do coñecemento nalgunhas liñas de investigación propias do programa. Procedemento de control: control presencial. 3. Estadías noutros centros de investigación Para presentar unha tese o/a estudante terá que realizar unha estadía mínima de tres meses nun centro de investigación de fóra de Galicia con que se manteña colaboración científica. Procedemento de control: presentarase o informe e resumo da actividade realizada avalados polo/a responsable científico/a do centro en que se fixo a estadía. 4. Presentacións periódicas do estado da investigación Ao acabar cada curso, os/as estudantes exporán o estado do seu proxecto de investigación ante algúns dos membros da CAPD e o profesorado especialista na materia. A CAPD avaliará o proxecto e, se é o caso, fará suxestións de mellora. 5. Asistencia a reunións científicas A CAPD, de acordo coa dirección das teses, procurará que a partir do 2.º ano o alumnado asista cando menos a unha reunión científica nacional ou internacional por curso para presentar os resultados da súa investigación. Procedemento de control: aceptación do traballo, valoración do comité científico e certificación da asistencia. 6. Redacción de documentos de traballo No 3.ºcurso, cada estudante preparará como mínimo un documento de traballo coas contribucións susceptibles de se presentar en reunións científicas. Redactarase ou terá unha versión en inglés. Procedemento de control: a CAPD recibirá o arquivo en inglés e incorporarao ao expediente de actividades.
Compromiso documental de supervisión
Especifica a relación académica entre o doutorando e a Universidade, os seus dereitos e deberes, incluídos os posibles dereitos de propiedade intelectual e/ou industrial derivados da investigación, así como a aceptación do procedemento de resolución de conflitos e a súa duración. Inclúe tamén os deberes do/a titor/a do doutorando e do seu director ou directora de tese.
O devandito compromiso será asinado por unha representación específica designada pola universidade, o/a titor/a e o doutorando, nun prazo máximo dun mes que comezará a contar desde a data da matrícula, mentres que a sinatura do/a director/a se incorporará no momento da súa designación.
Este compromiso de supervisión engadirase ao documento de actividades do doutorando no momento da súa sinatura por todas as persoas implicadas.
Tamén podes consultar o Regulamento de Estudos de Doutoramento da UDC, Artigo 31: Compromiso de supervisión.
Nun prazo de seis meses logo da matrícula, o estudante elaborará un Plan de Investigación que incluirá a metodoloxía, os obxectivos, os medios e a planificación temporal. O plan presentarase avalado co informe do director e/ou titor e deberá ser aprobado pola CAPD. Este plan poderá mellorarse no proceso de avaliación anual contando co aval do director e/ou titor.
Anualmente, a CAPD avaliará o Plan de Investigación, xunto cos informes que a tal efecto deberán emitir o titor/a e/ou o director/a, e o documento de actividades. A avaliación positiva será requisito indispensable para continuar no programa. En caso de avaliación negativa, o estudante elaborará un novo Plan que será avaliado no prazo de seis meses. En caso de nova avaliación negativa, causará baixa definitiva no programa.
Tamén podes consultar o Regulamento de Estudos de Doutoramento da UDC, Artigo 30: Plan de investigación.
Comercialización e investigación de mercados
Calvo Dopico, Domingo Javier
Martínez Fernández, Valentín Alejandro
Cancelo De La Torre, José Ramón
Gómez Suárez, Manuel Alberto
González Laxe, Fernando I.
Iglesias Vázquez, Emma María
Martínez Filgueira, Xosé Manuel
Pena López, José Atilano
Prado Domínguez, Antonio Javier
Rivera Castiñeira, María Berta
Sánchez Santos, José Manuel
Economía financeira e contabilidade
Calvo Silvosa, Anxo Ramón
De Llano Paz, Fernando
Fernández Castro, Ángel Santiago
Muiño Vázquez, María Flora
Peón Pose, David Olegario
Fundamentos da análise económica
Bruna Quintas, Fernando Pedro
Novo Corti, María Isabel
Novo Peteiro, José Antonio
Picatoste Novo, José María
Historia e institucións económicas
Maixé Altés, Juan Carlos
Calvo Babío, Nuria Begoña
García Álvarez, María Teresa
Teijeiro Álvarez, María Mercedes
Accións para a mobilidade do estudantado
A UDC mantén convenios de mobilidade de estudantes con universidades e institucións de educación superior de catro continentes. Cada curso académico publícanse varias convocatorias de mobilidade de estudantes para que estes poidan cursar parte dos seus estudos nunha desas institucións (un semestre ou un ano académico completo), obtendo pleno recoñecemento académico ao seu regreso no expediente UDC do estudante.
Nesas convocatorias publícanse as prazas das que a UDC dispón para ofrecer aos estudantes dos distintos centros e, no seu caso, as condicións específicas de cada unha delas. Do mesmo xeito, todos os anos convócanse bolsas para financiar a realización de prácticas no estranxeiro por parte dos estudantes
As prácticas serán tamén recoñecidas como parte do seu expediente académico ou no suplemento europeo ao título. O estudante é libre para buscar a empresa ou institución de destino do EEES na que desexa facer as prácticas. A estes efectos, a UDC ten un taboleiro virtual no que se publican as ofertas que chegan ao seu coñecemento.
As convocatorias de mobilidade xestiónanse conxuntamente nos centros de procedencia dos estudantes, baixo a dirección dos Responsables de Relacións Internacionais dos centros, e na Oficina de Relacións Internacionais da Universidade (ORI). Os requisitos xerais para acceder a unha praza de mobilidade, os dereitos e obrigacións dos estudantes, así como o procedemento para conceder as prazas regúlanse no Regulamento de Mobilidade da UDC.